تورکیه-‌نین خاریجی ایشلر ناظیری هاکان فیدان الجزایر-ده تورک یاتیریم لارینی آرتیریلماسی اوچون بؤیوک سعی‌لرین اولدوغونو بیلدیریب.
پایتاخت آنکارا‌داکی پرزیدنت ایقامتگاهیندا الجزایر-ین خاریجی ایشلر ناظیری احمد عطاف ایله گؤروش‌دن سونرا کئچیریلن بیرگه مطبوعات کنفرانسیندا هاکان فیدان دئییب: "الجزایرلی همکاریم ایله گؤروشوموز محصولدار اولدو، دؤولت، ایش و اجتماعی حیاتین بوتون ساحه‌لرینده گؤرولن ایشلره قارشی‌لیق‌لی شکیلده نظر سالدیق.
الجزایرده تورکیه‌-دن چوخلو ایش آدامی وار.
تورکیه سرمایه‌لرینی آرتیرماق اوچون بؤیوک سعی و ایراده‌میز وار.
همکاریم ایله ایکی طرف‌لی امکداش‌لیقلا یاناشی بولگه‌سل مسئله‌لری ده موذاکیره ائتدیک.
یاخین آیلاردا جمهور باشقانی رجب طیب اردوغان الجزایره سفره گئده‌جک.
تورکیه هر ساحه‌ده افریقا گئنیشلنمه پروقرامینی سیستم‌لی شکیلده داوام ائتدیریر. اول‌لر 12 اولان تورکیه-‌نین افریقا-داکی سفیرلیک‌لری‌نین سایی سون 20 ایلده 46-یا چاتیب.
تورکیه افریقا اؤلکه‌لرینده هم مدنی، هم ده اقتصادی حیات و اجتماعی ایمکان‌لارین آرتیریلماسی ایله باغلی هرطرف‌لی آراشدیرما‌لار آپاریر.
تورکیه-‌نین هئچ بیر موستملکچی‌لیک و حکمران‌لیق ائتمک نیتی یوخ‌دور. کؤنول‌لو یاخینلیغا، الده اولان ایمکان‌لاری بؤلوشمه‌یه اساس‌لانان امکداش‌لیق مدلی هر ایکی طرفه فورصت یارا‌دیر و بوتون افریقایا خیری وار".
الجزایر-ین خاریجی ایشلر ناظیری احمد عطاف دا تورکیه ایله اؤلکه‌سی آراسیندا علاقه‌لرین هم سیاسی، هم ده اقتصادی باخیم‌دان بؤیوک ایرلیلییش و اینکیشافدا اولدوغونو وورغولاییب.
